 Ọọni Ilé Ifẹ: Ọrúnmìlà ni ó kọkọ lo Google láàgbáyé Kabiyesi ni Yoruba gbọdọ ranti mọ ipo wọn gẹgẹ bii ẹya ti ko ṣee fi ọwọ rọ sẹyin ni agbaye Ọọni Ogunwusi ni Orunmila ni o kọkọ gbe imọ eroja iṣẹ lori ayelujara ti a mọ si Google kalẹ lati ọpọ ọdun sẹyin ki o to di wi pe oyinbo gbee kalẹ. Ninu ọrọ to ba BBC News Yoruba sọ lasiko eto facebook live lori ikanni ayelujara facebook ni o sọrọ yii. Àwọn iròyin tì ẹ leè ní ìfẹ síí: Ọọni Ifẹ ni ko si ẹsin kan ti o ju ẹsin kan lọ nitori ninu ifẹ ati iṣọkan ni gbogbo ẹsin ti waye. O ni iṣẹ ti awọn alalẹ gbe le oun lọwọ ni lati lọ igi alaafia ni alọye laaarin awọn lọbalọba ati ọmọ bibi ilẹ Yoruba lagbaye. O ni ko si ija tabi ikunsinu laarin awọn Ọbalaye ni ilẹ Yoruba mọ nitori alaafia ti jọba. Aifagba fun ẹnikan ni o n fa wahala laaarin awọn ọbalaye ilẹ Yoruba. Loootọ emi ni olori gbogbo Ọbalaye ni ilẹ Yoruba, sibẹ awọn agba ọba n bẹ ti mo ba lori itẹ ti mo si ni lati fi ọwọ fun gẹgẹ bi agba lori ilẹ. Ki Ọlọrun ki o bawa lọọra ẹmi wọn ki wọn tubọ pẹ fun wa. : Ọọni ile ifẹ, Adeyẹye Ogunwusi ti ṣalaye pe ilẹ Yoruba ni ipa nla ti o ko lori idagbasoke imọ ẹrọ ati imọ sayẹnsi lagbaye. 